देरेन्कोव उमरी च मेरे कोला कोई दस ब’रे बड्डा होगा। मिगी साफ लभदा हा जे सूहे बालें आह्ली नास्त्य उप्पर ओह् मोह्‌त हा। ओह् ओह्‌दियें शोख नजरें कन्नै नजर नेईं हा मलांदा ते कुसै दे सामनै उस कन्नै नौकरैनी आह्‌ला लेखा रुक्खे ते सख्त अन्दाज च गल्ल करदा हा। पर पिट्‌ठ परतोन्दे गै उसदी ललचोंदी नजर उस उप्पर थढ़ी जन जंदी। इक्कले च झत्त होने पर ओह् झकदे-झकदे मुस्करांदा ते अपनी दाढ़ी गी ल्हान्दा रौंह्‌दा हा।